
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ, ΑΙα/428 (1) 

Αποχαρακτηρισμός τμήματος Εθνικής οδού Ν. Μοναστηριού - Καρδί¬ 
τσας - Τρικάλων (με αριθ. 30) που διέρχεται από την πόλη των Σο¬ 
φάδων λόγω παραλλαγής, κατ’ εφαρμογή του άρθρου 23 παρ. 9 - 

13 του Π.Δ. 25/28 Νοεμβρίου 1929. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Το άρθρο 23, παρ. 9-13 του Π.Δ. 25/28 Νοεμβρίου 1929, «περί 
των αχρηστευομένων τμημάτων Εθνικών και Επαρχιακών οδών ένεκα 
της παλαιάς χαράξεως». 

2. Το Ν. 3155/55 «περί κατασκευής και συντηρήσεως οδών» και τα 
εκτελεστικά των Διατάγματα. 

3. Την με αρ. Γ. 25871/9.7.63 απόφαση Υπουργού δημοσίων Έρ¬ 
γων «περί αριθμήσεως Εθνικών οδών». 

4. Το με αριθ. 502/15.2.90 έγγραφο της 3ης ΔΕΚΕ Λάρισας με το 
οποίο εισηγείται τον αποχαρακτηρισμό του υπόψη οδικού τμήματος που 
διέρχεται από την πόλη Σοφάδες, λόγω κατασκευής της παρακαμπτή¬ 
ριου οδού κατά τα έτη 1958 - 1960. 

5. Το με αριθ. 44 πρακτικό της 14.3.1988 συνεδρίασης του Δημοτι¬ 
κού Συμβουλίου Σοφάδων στο οποίο φαίνεται ότι τούτο αποδέχεται την 
ένταξη του παραπάνω οδικού τμήματος στο δημοτικό οδικό δίκτυο. 

6. Την από 5.3.90 εισήγηση της Δ/νσης Δία και την σχετική γνω¬ 
μοδότηση του Συμβουλίου Δημοσίων Έργων (Τμήμα Κατασκευών), 
όπως διατυπώνεται στην πράξη του με αρ. 4/26.3.90, αποφασί¬ 
ζουμε: 

Εγκρίνουμε την κατάργηση του εγκαταλειφθέντος λόγω παραλλα¬ 
γής τμήματος της παλαιάς Εθνικής οδού Ν. Μοναστηριού - Καρδίτσας 
- Τρικάλων (με αρ. 30) από χ.θ. 17+810 μέχρι χ.θ. 21+440 που 
διέρχεται δια της πόλης Σοφάδων, και την ένταξη του στο Δημοτικό δί¬ 
κτυο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Μαΐου 1990 

Ο ΥΦΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

Αριθ. 2234 (2) 

Κήρυξη αναδασωτέας έκτασης 6, 154 στρ. στη θέση «Πλατύολος» Κοι¬ 
νότητας Ν. Καρπάθου Νομού Δωδεκάνησου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν. 3200 «περί διοικητικής αποκέντρωσης», 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: α) του άρθρου 41 παρ. 1, β) του άρθρου 38 παρ. 1. 

4. Τις δ/γές του Υπουργείου Γεωργίας: α) 160417/1180/ 
8.7.1980, β) 182447/3049/24.9.80. 

5. Την έκθεση αυτοψίας και πρόταση του Δασονομείου Καρπάθου με 
την οποία προτείνεται η κήρυξη της έκτασης που αναφέρεται στο θέμα 
ως αναδασωτέας. 

6. Την αριθ. 2106/7.5.90 εισήγηση της Δ/νσης Δασών Δωδ/ 
νήσου, αποφασίζουμε: 


Κηρύσσουμε αναδασωτέα με σκοπό τη διατήρηση του χαρακτήρα 
της δασικής έκτασης και την αποκατάσταση της βλάστησης που κατα¬ 
στράφηκε από παράνομη εκχέρσωση το χρονικό διάτημα, μεταξύ Μαρ¬ 
τίου - Ιουνίου 1989 τη δημόσια δασική κατά τεκμήριο έκταση εμβαδού 
έξ (6) στρεμμάτων και εκατόν πενήντα τεσσάρων (154) τετραγωνικών 
μέτρων, που βρίσκεται στη θέση «Πλατύολος» Κοινότητας Δήμου Καρ¬ 
πάθου και προσδιορίζεται από τα στοιχεία Α Β Γ Δ Ε Ζ Α και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση και αγρό, όπως φαίνεται στο συ¬ 
νημμένο διάγραμμα, που αποτελεί αναπόσπαστο μέρος της απόφασης 
αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 16 Μαΐου 1990 
Ο Νομάρχης 

ΓΕΩΡΓΙΟΣ ΧΑΡΑΛΑΜΠΟΠΟΥΛΟΣ 


ΤοτλοΓΡ 

ί υ. £.1*3-1. έ_οΙΛ ^ 

ΤνΧβΙπύ ώΥ<ιΐ 

Αριθ. 459 (3) 

Καθορισμός των ορίων του αιγιαλού και δημιουργία ζώνης παραλίας 

στη θέση «Αγ. Παρασκευή» ή «ΚΤΕΛ» Αγ. Νικολάου Νομού Λασι- 

θίου. 

Ο ΝΟΜΑΡΧΗΣ ΛΑΣΙΘΙΟΤ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/40 «περί 
αιγιαλού και παραλίας» όπως τροποποιήθηκαν και συμπληρώθηκαν με 
τις διατάξεις: α) του άρθρ. 13 του Ν. 1078/1980 και β) του άρθρου 23 
του Ν. 1337/1983. 

2. Τις διατάξεις της παρ. 9 του άρθρ. 1 του κεφαλαίου Β' της 0208/ 
181/26.4.82 (ΦΕΚ 214/Β/82) κοινής απόφασης των Τπουργών 
Προεδρίας Κυβερνήσεως και Οικονομικών «Αναμόρφωση Συλλογικών 
Οργάνων Γνωμοδοτικής και Αποφασιστικής αρμοδιότητας του Υπουρ¬ 
γείου Οικονομικών» καθώς τροποποιήθηκε με το άρθρο 100 ψς και την 
παρ. 2 του άρθρ. 153 του Π.Δ. 284/84 «Οργανισμός του Υπουργείου 
Οικονομικών». 

3. Την από 22.5.89 έκταση της επιτροπής καθορισμού των ορίων 
του αιγιαλού και παραλίας και θέσεων αμμοληψίας που καθόρισε τα 
όρια του αιγιαλού και παραλίας στην περιοχή «Αγ. Παρασκευή» ή 
«ΚΤΕΛ» Αγ. Νικολάου και το από Ιανουάριο 1987 με κλίμακα 1:500 
τοπογραφικό διάγραμμα του πολιτικού μηχανικού Σταύρου Καναβάκη 
που θεωρήθηκε την 22.5.90 από τη Δ/νση Τεχνικών Υπηρεσιών της 
Νομαρχίας Λασιθίου και συνοδεύει την έκθεση της προαναφερόμενης 
Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 544.5/182/21.3.1990 έγγραφό του. 

5. Τις διατάξεις του άρθρ. 1 της παρ. 1 του Ν. 3200/55 (ΦΕΚ 97/ 
Α/55) «περί διοικητικής αποκεντρώσεως» σε συνδιασμό με τις διατά¬ 
ξεις του από 28.56.55 Β. Δ/τος «περί εξαιρέσεως από της κατά το 
άρθρ. 1 παρ. 1 του Ν. 3200/55 αρμοδιότητος των Νομαρχών, αντικει¬ 
μένων τινων αρμοδιότητας του Υπουργού Οικονομικών», του Β.Δ. 
704/70 και του άρθρ. 1 παρ. 5 του Π.Δ. 71/84, σχετικά με τη μεταβί¬ 
βαση αρμοδιοτήτων του Υπουργού Οικονομικών στους Νομάρχες και 
στις περιφερειακές Αρχές διανομαρχιακού επιπέδου, αποφασίζουμε: 

1. Επικυρώνουμε την από 22.5.89 έκθεση της επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από Ιανουάριο 87 τοπογραφικό διάγραμμα, που την συνο¬ 
δεύει, το οποίο συντάχθηκε από τον πολιτικό μηχανικό Σταύρο Κανα¬ 
βάκη και θεωρήθηκε από την Δ/νση Τεχνικών Ϋπηρ. της Νομαρχίας 
Λασιθίου, επί του οποίου η πιο πάνω Επιτροπή, με κόκκινη γραμμή κα¬ 
θόρισε τα όρια του αιγιαλού, στη θέση «Αγ. Παρασκευή» ή «ΚΤΕΛ» 
Αγ.Νικολάου και με κίτρινη γραμμή τα όρια της παραλίας στην ίδια 
θέση. 

2. Η παρούσα απόφαση μαζί με την έκθεση και το διάγραμμα, που 


προαναφέραμε, να δημοσιευθούν στην Εφημερίδα της Κυβερνήσεως. 
Άγιος Νικόλαος, 14 Μαΐου 1990 
Ο Νομάρχης 

ΕΜΜΑΝΟΥΗΛ ΠΑΠΑΧΑΤΖΑΚΗΣ 


ΕΚΘΕΣΗ 

Επιτροπής καθορισμού ορίων αιγιαλού - παραλίας και θέσεων αμμολη¬ 
ψίας. 

Για τον καθορισμό το πρώτον των ορίων του αιγιαλού και παραλίας 
στη θέση «Αγ. Παρασκευή» «ΚΤΕΛ Αγ. Νικολάου». 

Στον Άγιο Νικόλαο σήμερα στις 22.5.89 οι παρακάτω: 

1) Λαθιωτάκη Μαρία, Προϊσταμένη της Κτηματικής Υπηρεσίας Λα¬ 
σιθίου. 

2) Προκοπάκης Νικόλαος, Δ/ντής Τεχνικών Υπηρ. Λασιθίου. 

3) Παπαδομιχελάκης Ιωάννης, Λιμενάρχης Αγ. Νικολάου, αποτε- 
λούντες την Επιτροπή καθορισμού των ορίων αιγιαλού και παραλίας και 
θέσεων αμμοληψίας, που προβλέπεται από το άρθρο 100 του Π.Δ. 
284/88 ΦΕΚ 128/88 τ.Β' «περί Οργανισμμού του Υπουργείου Οικο¬ 
νομικών», μεταβήκαμε επιτόπου στην προαναφερόμενη θέση και αφού 
ελάβαμε υπόψη: 

1) Το τοπογραφικό διάγραμμα που συνέταξε τον Ιανουάριο του 1987 
ο πολιτικός μηχ/κός Σταύρος Καναβάκης με κλίμακα 1:500, ηλεγ- 
μένο από τον τοπογράφο μηχανικό Γεώργιο Αγαπάκη και θεώρησε ο Δ/ 
ντής Τεχνικών Υπηρεσιών στις 22.5.89. 

2) Τις σχετικές διατάξεις του Α.Ν. 2344/40 όπως αυτό τροποποιή¬ 
θηκε καθώς και τη σχετική με αυτόν δικαστηριακή και διοικητική νομο¬ 
λογία, ως και τις διατάξεις του Ν. 1337/83. 

3) Την από 12.2.87 αίτηση του Λιμενικού Ταμείου Λασιθίου. 

4) Το γεγονός ότι στις γειτονικές περιοχές έχει καθοριστεί ο αιγιαλός 
με τις αποφάσεις του Νομάρχη Λασιθίου αριθμ. 12591/22.4.75 και 
10390/27.11.75. 

5) Το έγγραφο του ΓΕΝ. αριθμ. Φ. 187.2/319/31.7.87. 

6) Τα στοιχεία που προέκυψαν κατά την επιτόπια μετάβαση σχετικά 
με τη μορφολογική κατάσταση της περιοχής, αποφασίζει: 

1) Καθορίζει στο πιο πάνω τοπογραφικό διάγραμμα: α) Την οριο¬ 
γραμμή του αιγιαλού δια κόκκινης συνεχούς πολυγωνικής γραμμής, β) 
Την οριογραμμή της παραλίας δια κίτρινη; συνεχούς πολυγωνικής 
γραμμής. 

γ) Οι κορυφές των οριογραμμών αιγιαλού και παραλίας εξασφαλίζο¬ 
νται από σταθερά σημεία. 

2) Δεν υπάρχουν κτίσματα στη ζώνη της παραλίας. 

3) Η επιτροπή αποφαίνεται ότι δεν υπάρχει παλαιός αιγιαλός. 

4) Καθορίζει ζώνη παραλίας πλάτους 15 μέτρων από τα σημεία 
1'...15’ για να συμπεριληφθεί στη ζώνη της παραλίας ο υφιστάμενος 
δρόμος και από σημείο 15* — 19' για να ταυτιστεί η ζώνη παραλίας με 
την οικοδομική γραμμή. 

Η Επιτροπή 

ΜΑΡΙΑ ΛΑΘΙΩΤΑΚΗ ΝΙΚΟΛΑΟΣ ΠΡΟΚΟΠΑΚΗΣ 

ΙΩΑΝΝΗΣ ΠΑΠΑΔΟΜΙΧΕΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αρίθ. 3931 (4) 

Κήρυξη αναδασωτέας εκτάσεως 1,264 στρεμμάτων στη θέση Ροΐάνο, 
περιφέρειας Μελιαδίου Κοινότητας Λαγόρραχης Νομού Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του Ν. 3200 «περί διοικητικής αποκέντρωσης», 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: α) του άρθρου 41 παρ. 1, β)του άρθρου 38 παρ. 1. 

4. Τις δ/γές του Υπουργείου Γεωργίας: α) 160417/1180/ 
8.7.1980, β) 182447/3049/24.9.80. 

5. Την Δ.Υ./8.5.90 πρόταση του Δασονομείου Κατερίνης περί κηρύ- 
ξεως (αναδασωτέας, της αναφερομένης στο θέμα εκτάσεως, αποφασί¬ 
ζουμε: 


Κηρύσσουμε αναδασωτέα με σκοπό τη διατήρηση του χαρακτήρα 
της δασικής εκτάσεως που εκχερσώθηκε παράνομα την συνιδιοκτήτη 
δασική έκταση, εμβαδού 1,264 στρεμμάτων που βρίσκεται στη θέση 
Ροΐάνο, περιφέρειας Μελιαδίου, Κοινότητας Λαγόρραχης. 

Προσδιορίζεται από τα στοιχεία Α Β Γ Δ Ε Ζ Α και έχει όρια^ 

Ανατολικά: Δάσος πρεμνοφυούς δρυός. 

Δυτικά: Αγροτικό δρόμο. 

Βόρεια: Δάσος πρεμνοφυούς δρυός. 

Νότια: Δάσος πρεμνοφυούς δρυός όπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφασης αυτής. 

Η αποκατάσταση της βλαστήσεως θα γίνει με τεχνικά μέσα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 15 Μαΐου 1990 

Ο Νομάρχης 
ΜΙΛΤ. ΚΑΝΩΤΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 2940 (5) 

Προσδιορισμός χρήσης τεμαχίου αγροκτήματος Ερατεινού, επαρχίας 
Νέστου Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1) Το Ν. 1512/1985 «περί τροποποιήσεως και συμπληρώσεως πο- 
λεοδομικών διατάξεων» και ειδικώτερα το άρθρο 3 αυτού περί καθορι¬ 
σμού χρήσεων παραχωρουμένων δημοσίων εκτάσεων. 

2) Τη γνώμη της Δ/νσης Γεωργίας Καβάλας που διατυπώνεται στο 
υπ’ αριθμ. πρωτ. Γ. 4152/29.3.1990 έγγραφό της και συνοδεύεται 
από τις γνώμες των: 

α) Κοινοτικού Συμβουλίου, β) Δ/νσεως Δασών Καβάλας, γ) Γραφείο 


Ε.Ο.Τ. Καβάλας, δ) Εφορείας Προΐστ. και Κλασ. Αρχ/των. 

3) Την υπ’ αριθμ. ταυτάριθμη/27.4.1990 γνωμάτευση του Τ.Π. 
και Π.Ε. Ν. Καβάλας, αποφασίζουμε: 

1. 'Οτι το υπ’ αριθμ. 1234ε τεμάχιο, επιφάνειας 5.000 τ.μ. του 
αγροκτήματος Ερατεινού που πρόκειται να παραχωρηθεί στον Τοπικό 
Οργανισμό Εγγείων Βελτιώσεων Χρυσουπόλεως (Τ.Ο.Ε.Β. Χρυσ/ 
λης), είναι κατάλληλο για την δημιουργία Εργοταξίου κατασκευής κα- 
ναλλέτων. 

Το υπόψη τεμάχιο φαίνεται στο συνημμένο και θεωρημένο από την 
Πρ/νη του Τ.Π. και Π.Ε. διάγραμμα σε κλίμακα 1:5000. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 10 Μαΐου 1990 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΟΙΚ. 1408 (6) 

Αναγνώριση οδού Ομηρείας - Παγωμένου στην Ιεράπετρα Ν. Λασι- 
θίου, ότι υπάρχει πριν από το 1923 και χαρακτηρισμός αυτής ως διατη¬ 
ρητέας. 

Ο ΝΟΜΑΡΧΗΣ ΛΑΣΙΘΙΟϊ 

Σύμφωνα με: 

1. Τις διατάξεις: 

α) Του από 17.7.1923 Ν.Δ. «περί σχεδίων πόλεων, κωμών και συ¬ 
νοικισμών του Κράτους και ανεγέρσεως αυτών». 

β)ΤουΒ.Δ. 712/70, όπως τροποποιήθηκε με τα 677/71 και 198/ 
1972 Β.Δ. 

γ) Του Ν. 3200/55 «περί διοικητικής αποκεντρώσεως», όπως έχει 
συμπληρωθεί και τροποποιηθεί μεταγενέστερα. 

δ) Την υπ’ αριθμ. 27/30.3.90 γνωμοδότηση του Συμβουλίου ΧΟΠ 
της Νομαρχίας μας. 

2) Την από 15.3.90 αίτηση του Επαμεινώνδα Λιναρδάκη - κατοί¬ 
κου Ιεράπετρας για αναγνώριση δρόμου ως προϊσταμένου του 23 της 
παρόδου της οδού Ομηρείας Παγωμένου προ ιδιοκτησίας Λεωνίδα 
Κουρσούμη και Ελένης Κουναλάκη. 

3. Τους ακόλουθους τίτλους ιδιοκτησίας: α) 5020/7.7.1903 συμ¬ 
βόλαιο β) 9717/6.1.1926 συμβόλαιο και γ) 8898/23.3.1989 συμ¬ 
βόλαιο από τους οποίους προκύπτει ότι η οδός υπάρχει πριν από το 

1923. 

4. Το τοπογραφικό σχεδιάγραμμα του Μηχ/κού Καλλιόπης Δερμιτ- 
ζάκη Λιναρδάκη. 

5. Το από 17.9.47 ρυμοτομικό σχέδιο πόλεως Ιεράπετρας στο οποίο 
φαίνεται η εν λόγω οδός. 

Το γεγονός ότι η πάροδος αυτή μεταξύ των οδών Ομηρείου και Πα¬ 
γωμένου στην Ιεράπετρα είναι διαμορφωμένη και αποτελεί συνέχεια της 
άλλης παρόδου οδού Ομηρείας που έχει αναγνωρισθεί με την 5462/ 
2.11.81 απόφαση Νομάρχη, αποφασίζουμε: 

Αναγνωρίζουμε ότι η οδός Ομηρείας και Παγωμένου στην Ιεράπετρα 
υπάρχει νομίμως πριν από το έτος 1923 και τη χαρακτηρίζουμε ως δια¬ 
τηρητέα. 

Η οδός (πάροδος) αυτή φαίνεται στο τοπογραφικό σχεδιάγραμμα του 
Αρχ/κού Μηχ/κού Καλλιόπης Δερμιτζάκη - Λιναρδάκη και είναι προ 

ιδιοκτησίας Λεωνίδο^Κου.Ελένη Κου.και που συνοπτικό 

του αντίτυπο θα αναρτηθεί για 15 ημέρες στο Πίνακα ανακοινώσεων 
του Τ.Π. & Π.Ε. 

Η απόφαση αυτή ισχύει από την δημοσίευσή της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγιος Νικόλαος 8 Μαΐου 1990 
Ο Νομάρχης 

ΕΜΜ. ΠΑΠΑΧΑΤΖΑΚΗΣ 

-♦- 

Αριθ. 1071 

Τροποποίηση ρυμοτομικού σχεδίου Μαράθου Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 


1) Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2) Τις διατάξεις του Ν. 3200/55 «περί διοικητικής αποκεντρώ¬ 
σεως» όπως τροποποιήθηκαν και συμπληρώθηκαν. 

3) Τις διατάξεις του Α.Ν. 314/68 όπως τροποποιήθηκαν και συ¬ 
μπληρώθηκαν με το Ν.Δ. 1018/71 (ΦΕΚ 220Α) και με την παρ. 3 του 
άρθρου 34 του Ν. 1577/85. 

4) Τις διατάξεις του υπ’ αριθ. 183/1986 Π. Δ/τος (ΦΕΚ 70/Α). 

5) Την υπ’ αριθ. 96/1989 απόφαση του Κοινοτικού Συμβουλίου Ν. 
Αγχιάλου. 

Την υπ’ αριθ. 2/6.2.1990 θέμα 9ον γνωμοδότηση του Συμβουλίου 
Χωροταξίας Οικισμού και Περιβάλλοντος, αποφασίζουμε: 

Δεν εγκρίνουμε την τροποποίηση του ρυμοτομικού σχεδίου Μαράθου 
για τον αποχαρακτηρισμό του χώρου από χώρο πρασίνου σε οικοδομικό 
τετράγωνο για το λόγο ότι ο συγκεκριμένο χώρος είναι απαραίτητος για 
την εξυπηρέτηση των αναγκών του οικισμού σε κοινόχρηστους χώρους. 
Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 9 Μαΐου 1990 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 
-♦- 

Αριθ. 1389 (8) 

Τροποποίηση σχεδίου πόλεως Χανιών. 

ΤΟ ΔΗΜΟΤΙΚΟ ΣΥΜΒΟΥΛΙΟ ΧΑΝΙΩΝ 
Αφού έλαβε υπόψη: 

1. Το από 29.12.86 Π.Δ. «περί εγκρίσεως τροποποιήσεως εγκεκρι¬ 
μένου σχεδίου πόλεως» με απόφαση του Δ.Σ. του Δήμου Χανιών. 

2. Τις σχετικές διατάξεις του Ν.Δ. της 17.7.1923 περί Σχεδίων Πό¬ 
λεων, κωμών κ.λπ. 

3. Τη σύμφωνο γνώμη του Δημοτικού Συμβουλίου την εκφρασθείσα 
με την υπ’ αριθμ. 405/87 απόφασή του. 

4. Την υπ’ αριθμ. 7/87 γνωμοδότηση του Συμβουλίου Χ.Ο.Π. Ν. 
Χανιών. 

5. Τις εισηγήσεις και προτάσεις καθώς και την διεξαχθείσα συζήτηση 
επί του θέματος, αποφασίζει: 

1. Εγκρίνει την τροποποίηση του εγκεκριμένου σχεδίου πόλεως Χα¬ 
νιών όπως αυτή περιγράφεται στο από Φεβ/86 τοπογραφικό διά¬ 
γραμμα υπό κλίμακα 1:200 του μηχανικού Μπαλωμενάκη Γεωργίου 
και θεωρήθηκε από το Δήμαρχο Χανιών και τον Προϊστάμενο Γρ. Πο- 
λεοδ. Εφαρμογών Δήμου Χανιών. 

2. Η τροποποίηση αφορά την τροποποίηση του σχεδίου Πόλεως στην 
περιοχή Παχιανών και συγκεκριμένα στα Ο.Τ. Γ 545 και Γ 547: α) δια 
της μετατόπισης του χώρου στάθμευσης και β) την παράλληλη μετατό¬ 
πιση τμήματος πεζοδρομίου. 

3. Η ανάρτηση του ανωτέρω διαγράμματος θα γίνει μετά την δημο¬ 
σίευση της παρούσης στην Εφημερίδα της Κυβερνήσεως στον πίνακα 

(7) των ανακοινώσεων του Δήμου Χανιών που βρίσκεται στο Κεντρικό Χωλ 
του Δημαρχείου και κατά το διάστημα από 1.7.90 έως 15.7.90. 
Χανιά, 15 Μαΐου 1990 
Ο Πρόεδρος του Δ.Σ. 

ΙΩΑΝΝΗΣ ΔΑΣΚΑΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





